આણંદ તાલુકાના હાડગુડ ગામે રહેતા રાજેશ પરમાર પોતાના પિતરાઇ ભાઇ પ્રવીણભાઈ પરમારની પીક અપ વાન પર ડ્રાઈવિંગ કરી જીવન ગુજરાન ચલાવે છે. રવિવારે સવારે રાજેશભાઈ અને તેઓના પિતરાઇ પ્રવીણભાઈ પીક-અપ વાનમાં આણંદ વિદ્યા ડેરી ખાતેથી અમૂલ દૂધના તેમજ છાશના કેરેટ ભરીને નંદેસરી જવા નીકળ્યા હતા. વહેલી સવારના અરસામાં નેશનલ હાઇવે પર અડાસ ગામની સીમમાં સુરેન્દ્ર નર્સરી પાસેથી પસાર થતાં ત્યારે પાછળથી પુરઝડપે આવી ચઢેલા આઈસર ટેમ્પાએ પાછળથી ટક્કર મારી હતી. જેથી પીકઅપ વાનમાં સવાર રાજેશભાઈ તેઓના પિતરાઇ પ્રવીણભાઈ કાર સાથે રોડ સાઇડના ખાડામાં ખાબકતા બંનેને ઈજાઓ થઈ હતી. જેના કારણે દૂધ અને છાશની રસ્તા પર રેલમછેલ થઇ હતી.